**1. OPĆINA STARI GRAD SARAJEVO**, ulica Zelenih beretki broj 4,

koju zastupa Općinski načelnik mr. Ibrahim Hadžibajrić (u daljem tekstu: Naručilac)

ID broj: 4200738880009

PDV: 200738880009

Telefon: 033/282-410

Fax: 033/220-804

web: [www.starigrad.ba](http://www.starigrad.ba/)

**2. „PRUNUS“ d.o.o. Kakanj,** ulica Bičer bb,koga zastupa direktor

Sulejman Haračić (u daljem tekstu: Isporučilac)

ID broj: 4218137960001

PDV: 218137960001

Telefon: 032/559-969

Fax: 032/559-969

e-mail: info@prunus.ba

**zaključili su:**

**U G O V O R**

**za nabavku robe:**

**Nabavka odraslih alejnih stablašica sa formiranim krošnjama i razvijenim korjenovitim sistemom, visine 2,5 - 3,0 m, obima do 12 cm, sa isporukom na lice mjesta - Općina Stari Grad Sarajevo**

**Član 1.**

Predmet ugovora je **Nabavka odraslih alejnih stablašica sa formiranim krošnjama i razvijenim korjenovitim sistemom, visine 2,5 - 3,0 m, obima do 12 cm, sa isporukom na lice mjesta - Općina Stari Grad Sarajevo,** prema Ponudi broj: 0201-1/23 od 01.02.2023. godine, koja je sastavni dio ugovora i u skladu sa Odlukom o nabavci broj:01/1-11-1-091/23 od 28.02.2023. godine.

**Član 2.**

Osoba zadužena ispred Službe za investicije i komunalne poslove obavezuje se da u roku od 2 (dva) dana od dana obostranog potpisivanja ugovora stupi u kontakt sa Isporučiocem, te dogovori detalje. Isporučilac je dužan da odmah nakon obostranog potpisivanja ugovora isporuči 12 (dvanaest) komada sadnica, dok će se ostatak isporučivati sukcesivno u skladu sa objektivnim potrebama Naručioca. Naručilac zadržava pravo jednostranog raskida ugovora, ako se ne ispoštuje ugovoreni rok.

**Član 3.**

Naručilac se obavezuje da će izvršiti plaćanje u roku od 30 (trideset) dana nakon isporuke robe i ispostavljanja fakture na kojoj će Isporučilac **obavezno upisati i broj ugovora.**

**Član 4.**

**CIJENA: 5.950,00 KM**

 **PDV: 1.011,50 KM**

**UKUPNO: 6.961,50 KM**

**(slovima: šesthiljadadevetstotinašezdesetjedan i 50/100 KM)**

**Član 5.**

U slučaju probijanja rokova utvrđenih članom 2. ovog Ugovora, Isporučilac će platiti ugovorenu kaznu u iznosu od 1,0% vrijednosti ugovora, za svaki dan kašnjenja, do urednog ispunjenja, s tim da ukupan iznos ugovorene kazne ne može preći 10% od ukupne ugovorene vrijednosti.

Odabrani Isporučilac je dužan platiti ugovorenu kaznu u roku od 7 (sedam) dana od dana prijema zahtjeva za plaćanje od strane ugovornog organa. Ugovorni organ neće naplatiti ugovorenu kaznu ukoliko je do kašnjenja došlo usljed više sile.

Pod višom silom se podrazumijeva slučaj kada ispunjenje obaveze postane nemoguće zbog vanrednih vanjskih događaja na koje izabrani Isporučilac nije mogao uticati, niti ih predvidjeti.

**Član 6.**

Sve eventualne sporove ugovorne strane će rješavati sporazumno, u duhu dobrih poslovnih običaja, a ukoliko se ne postigne saglasnost nadležan je Općinski sud u Sarajevu.

**Član 7.**

Ugovor je sačinjen u 5 (pet) istovjetnih primjeraka, od kojih Naručiocu pripadaju 3 (tri), a Isporučiocu 2 (dva) primjerka.

Zasnovanost akta na zakonu potvrđuju:

Tarik Aščić, Stručni saradnik za javne nabavke

**Aldiana Kavazović, dipl.pravnik**

**predsjednik Komisije za javne nabavke**

 **„PRUNUS“ d.o.o. Kakanj OPĆINSKI NAČELNIK**

 **Sulejman Haračić mr. Ibrahim Hadžibajrić**

Broj: \_\_\_\_\_\_\_\_\_\_\_\_\_\_ Broj: 01/1-11-1-091/23

Sarajevo, \_\_\_\_\_\_\_\_\_\_\_\_ Sarajevo, 28.02.2023. godine